[{"text_idx": "#000001", "text": "Badiolak gaztelaniazko lanik onenaren saria eskuratu du, eta Ayllonek euskarazko testuen modalitatekoa. Horrez gainera, Arane Malaxetxebarria eta Julen Serrano getxoztar gazteek irabazi dute haurrentzako \u201cTxiki Baskardo\u201d kontakizunen lehiaketa, euskarazko eta gaztelaniazko modalitateetan, hurrenez hurren."}, {"text_idx": "#000003", "text": "Badiola Ekonomia eta Enpresa Zientzietan lizentziaduna da, eta Historian doktorea. Bere ibilbide literarioa 2010. urtean abiatu zen, La ri\u0301a de los afrancesados eleberriagaz (Txertoa, 2010). Horren ostean, beste bi idatzi zituen: La bala que mato\u0301 al general (De Librum, 2011) eta Martina, guerrillera (Txertoa, 2013). Ca\u0301rceles y campos de concentracio\u0301n en Bizkaia 1937-1940 (Txertoa, 2012) ikerketa liburuaren egilea ere bada. Iaz argitaratu zuen Individuas peligrosas. La Prisio\u0301n Central de Mujeres de Amorebieta (1939-1947) (Txertoa, 2019)."}, {"text_idx": "#000005", "text": "Ayllon itzultzailea da ogibidez, eta Ez tiro egin anbulantziei (Elkar, 2015) liburuaren egilea. Horrez gainera, Gerezi gorrien garaia (Txalaparta, 2005) liburuaren idazleetako bat ere bada. Gainera, Donostia Hiriko Kutxa Literatura Sarien 55. edizioa irabazi du berriki, Euskarazko Kontakizun Liburuen kategorian, Zoriontsuak izatea aukeratu genuen obrari esker."}, {"text_idx": "#000007", "text": "\u201cRamiro Pinilla\u201d lehiaketaren hirugarren ediziora 141 lan aurkeztu dira, horietako 132 gaztelaniaz. Parte-hartzaileetako 28 Euskal Autonomia Erkidegokoak eta Nafarroakoak dira, eta gainontzekoak estatuko ia lurralde guztietakoak. Lehiaketako epaimahaia Arantxa Urretabizkaiak, Txani Rodri\u0301guezek eta Juan Kruz Igerabidek osatu dute. \u201cRamiro Pinilla\u201d lehiaketako sariak 6.000 eurokoak dira, eta 1.000 euroko laguntza emango da lanak argitaratzeko. Haurrentzako \u201cTxiki Baskardo\u201d lehiaketan Caro Baroja BHI eta Santi\u0301sima Trinidad ikastetxeetako DBHko 1. mailako ikasleek parte hartu dute."}, {"text_idx": "#000008", "text": "HIRUKA gure eskualdeko euskara hutsezko hedabide bakarra da; egunero 10 udalerriren berri ematen dugu, eta hilabetero doan duzu aldizkaria kalean, tokiko komertzioetan zein erakunde publikoen egoitzetan. Proiektua bizirik jarraitzeko, ezinbestekoa dugu zu bezalako irakuleen babesa eta ekarpen ekonomikoa."}]